8. september 2016

**ANSØGNING: Kickstart en iværksætterkultur i Fredericia Kommune**

|  |
| --- |
| HVAD SØGES DER TIL:  Kickstart af en iværksætterkultur i Fredericia Kommune der favner bredt - fra ung skoleelev til pensionsalder. En kultur der understøtter iværksætteri.  Starten på rejsen til en iværksætterkultur er gennemførelse af en iværksætter-event i iværksætterugen - uge 46 - i november måned 2016 bestående af 2 topmøder, der begge indeholder faciliterede workshops.  Det ene topmøde er et græsrodsmøde for kommende og nuværende iværksættere, skoleelever på mellem og udskolingstrin fra grundskoler, elever fra ungdomsuddannelser, skolelærere, undervisere, skoleledere, studerende ved videregående uddannelser, kunstnere, almindelige borgere etc.  Det andet topmøde er for kommende og eksisterende iværksættere, erhvervsfolk, Business Angels, politikere, embedsmænd, arbejdsmarkedets organisationer – arbejdsgiverforeninger og fagforeninger, jobcenter, videregående uddannelser, rådgivere, banker. Generelt et bredt spektrum af interessenter der har fokus på iværksætteri.  Begge møder skal indeholde faciliterede workshops og give output til videre konkrete tiltag. De to topmøder kobles sammen i form af at output fra det første topmøde – græsrodsmødet - danner grundlag for det andet. På græsrodsmødet vil slutresultatet/outputtet være iværksætterdrømme og udfordringer for at realisere disse. Det output skal være input til det andet topmøde. Her skal der arbejdes med at skabe løsninger på kort og lang sigt for at realisere iværksætterdrømmene. Output fra det andet topmøde bliver aktive arbejdsgrupper, der arbejder videre med konkrete udvalgte iværksætter-tiltag, og med Business Fredericia som tovholder  Af hensyn til kulturforandringen og -forankringen er det planen frem til 2020 hvert år at afholde et lignende iværksætter-event for at følge op, understøtte igangværende tiltag og starte nye tiltag. Ansøgningen vedrører ikke kommende års iværksætterevents. |
| BEGRUNDELSE:  Business Fredericia har et erklæret mål om at blive årets iværksætterkommune i 2020. Dette vurderes dog at være et middel til et højere og mere ambitiøst mål. Dette mål er at få skabt en iværksætterkultur i Fredericia Kommune. Dette mål er i tråd med øvrige erhvervsorienterede og brandingmæssige mål:  At Fredericia Kommune bevæger sig op i top 10 på DI´s erhvervsklima-analyse senest i 2020  At Fredericia bliver en europæisk Hub inden for transport og logistik.  At ”brande” Fredericia Kommune som et attraktivt sted at;   * Starte virksomhed * Drive virksomhed * Arbejde og flytte til   Hvorfor en iværksætterkultur  Iværksætterkultur handler om et holdningsskifte, hvor der fra folkeskole igennem uddannelsessystemet og helt frem til pensionisttilværelsen fremmes en tro, et mod og en lyst hos den enkelte borger til at skabe eget job og/eller egen virksomhed. Det betyder, at alle interessenter fra skole til kommune fra jobcenter, erhvervsorganisationer til erhvervsvirksomheder samlet understøtter iværksætteri, foretagsomhed og innovation.  At understøtte iværksætteri betyder bl.a. at;   * Understøtte/fange personer, der tænker at starte egen virksomhed, og/eller har en idé til et nyt produkt/ny service. * Italesætte Fredericia Kommune som en iværksættervenlig kommune * Henvise til Business Fredericia eller konkrete aktører med rette kompetencer * Påvirke tænkningen fra kun at uddanne sig til lønmodtager til også at uddanne sig til at starte egen virksomhed. * Undervise og kompetenceopbygge skoleelever i grundskole og på ungdomsuddannelser i innovation og i foretagsomhed. Herunder bygge bro mellem grundskole/ungdomsuddannelser og det lokale erhvervsliv. * Undervise studerende på erhvervsuddannelser og generelt alle videregående uddannelser i innovation og iværksætteri. * At hjælpe med at holde nystartede virksomheder i luften, og således øge overlevelsesraten blandt dem der starter. Det kan være i form af mentorordning, ad hoc bestyrelser, advisory boards, spring boards, risikovillig kapital i lokalområdet.   Hvorfor iværksætteri  Entreprenørskab er en af de vigtigste byggesten i et stærkt økonomisk fundament for fortsat udvikling af velstand i samfundet. Ifølge OECD er iværksætteri en af de væsentligste ”drivere” for økonomisk vækst. Etablering og udvikling af nye virksomheder spiller således en central rolle i erhvervsudviklingen og den generelle samfundsmæssige udvikling.  Rockwool Fondens forskningsenhed har i november 2015 offentliggjort en analyse vedr. iværksætteri. Den viser følgende 4 forhold:   * Iværksættere opretter job for især faglærte og ufaglærte * Halvdelen af alle helt nye job skabes af iværksættere * Iværksættere giver mindst samme løn og er mere produktive end etablerede virksomheder. * Spin-off virksomheder klarer sig markant bedre end andre iværksættere   I Danmark er det nemt og enkelt at starte ny virksomhed, og der startes mange virksomheder. Det er dog afgørende for såvel iværksætterne som for samfundet at iværksættervirksomhederne holdes i luften. Professor Anders Frederiksen, Århus Universitet m.fl. har i et forskningsprojekt, offentliggjort i 2016, belyst betydningen af ledelseskompetencer for vækst. Konkret er det påvist, at overlevelsesraten øges ved at styrke ledelseskraften i iværksættervirksomheden ved, at der tilknyttes komplementær viden til iværksætteren – fra mentor, adhoc-bestyrelse til formelt etablerede bestyrelser.  Delmål for at skabe en iværksætter-/innovationskultur i Fredericia Kommune:   * At implementere innovation/foretagsomhed, økonomi (privat/virksomhed) i grundskole og på ungdomsuddannelse. * At det er naturligt at tænke start af egen virksomhed, uanset alderstrin – fra ung til gammel * At der etableres og forankres et tæt samarbejde mellem skoler og erhvervsvirksomheder * At der etableres samarbejde mellem kommune/jobcenter og erhvervsliv/Business Fredericia om startup-tiltag * At kommunens jobcentret også udbyder startup-forløb for arbejdsledige * At markedsføre Fredericia Kommune som et oplagt sted at starte egen virksomhed (brandingstrategi) – evt. især med fokus på vores styrkeposition – transport og logistik. * At udvikle konkrete forløb/tilbud der understøtter det at tage springet og til at holde IV-virksomheden i luften og øge flyvehøjden. * Afholdelse af et topmøde 2016 med deltagelse af relevante interessenter. Målet er at skabe en sammenhængskraft og således et output resulterende i et styrket fællesskab blandt aktører og interessenter, der vil og kan understøtte iværksætteriet, foretagsomheden og innovationen i Kommunen. * Prisen som årets iværksætterkommune i 2020 eller tidligere.   Tiltag til at styrke og fremme en iværksætterkultur i Fredericia Kommune:   * Igangværende tiltag som Business Fredericia allerede tilbyder * Et årligt IV-topmøde i uge 46 (Iværksætterugen) hvor interessenter mødes og tager temperaturen på IV-kulturen. Der etableres nye relationer og eksisterende styrkes. * Resultatet af bl.a. topmødet skal forankres og eksekveres. Hovedansvarlig er Business Fredericia. Business Fredericia kan og vil etablere en arbejdsgruppe med repræsentanter fra nøgleinteressenter, der kan bistå med at forankre, holde fokus og eksekvere IV-tiltag, der understøtter og fremmer IV-kulturen i Fredericia Kommune. |
| ANSØGNINGSBELØB: 175.000 kr. i 2016. |

**RAMMEN OG MÅLGRUPPEN**

|  |
| --- |
| ARBEJDSTITEL: **Kickstart en iværksætterkultur i Fredericia Kommune** |
| TIDSPUNKT OG VARIGHED:  **Uge 46, november 2016, 2 topmøder af 4-5 timers varighed**  STED:  **Ridehallen, Bülows Kaserne, 7000 Fredericia** |
| FORM:  **2 topmøder indeholdende faciliterede workshops, der hænger sammen, forstået således at græsrodsmødet leverer input til det andet topmøde. Output fra det andet topmøde bliver aktive arbejdsgrupper, der arbejder videre med konkrete udvalgte iværksætter-tiltag, og med Business Fredericia som tovholder.** |
| DELTAGERANTAL:  **Minimum 75 deltagere på hvert møde - i alt 150 deltagere.**  MÅLGRUPPEN:  På græsrodsmødet (det første møde):   * skoleelever på mellem og udskolingstrin fra grundskoler, * elever fra ungdomsuddannelser * skolelærere * undervisere * skoleledere * studerende videregående uddannelser * kunstnere * kommende og nuværende iværksættere * rådgivere * udvalgte virksomhedsejere * politikere   På topmødet (det andet møde):   * kommende og eksisterende iværksættere * Virksomhedsejere * Business Angels * Politikere * Embedsmænd * Iværksættere * Arbejdsgiverforeninger * Fagforeninger * Jobcenter * Videregående uddannelser * Rådgivere * Banker * Generelt et bredt spektrum af interessenter der har fokus på eller interesse i iværksætteri, foretagsomhed og innovation |

**FORMÅL OG UDBYTTE**

|  |
| --- |
| FORMÅL:   * At skabe en iværksætterkultur i Fredericia, hvor alle - fra skoleelev til pensionist - tænker iværksætteri, innovation. Målet er, at vi får skabt en kommune, som tiltrækker investorer, iværksættere fra hele landet, og også fra udlandet til en kommune, hvor der er støtte og hjælp til at komme i gang, og til at holde sig flyvende.   UDBYTTE:   * Det bliver helt naturligt at tænke iværksætteri, og at etablere egen virksomhed blandt kommunens borgere – lige fra skoleelev til pensionist * Der vil kunne tiltrækkes iværksættere fra andre dele af landet, og fra udlandet * Der tiltrækkes ressourcer i form kapital og viden * Der vil opstå samarbejde og relationer på kryds og tværs mellem virksomheder, skoler og uddannelsesinstitutioner, kommune/myndigheder og iværksættere m.v. * Samlet set vil vi skabe en erhvervsvenlig kommune, hvor der er vækst i eksisterende og i nyetablerede virksomheder, og det vil resultere i en overnormal tilflytning af virksomheder og borgere til kommunen. |
| FORM:   * Faciliterede workshops af der drives af professionelle facilitatorer, der evner at skabe resultater, der skal arbejdes videre med. |
| FØLGEAKTIVITETER:   * Output af topmøde nr. 2 forventes at resultere i, at der nedsættes arbejdsgrupper, der konkretiserer og skaber konkrete løsninger, der understøtter en iværksætterkultur. |

**BUDGET**

|  |  |
| --- | --- |
| Aktivitet | Beløb i kr. |
| Markedsføring af IV-topmøde | 60.000 |
| - storytelling i lokale medier og på sociale medier |  |
| - annoncering i lokale medier |  |
|  |  |
|  |  |
| Forplejning (150 deltagere á kr. 300,00) | 45.000 |
| Forberedelse og afvikling af 2 iværksætter-event via prof. facilitator | 150.000 |
| Nødvendige materialer/udstyr til gennemførelse af workshops | 25.000 |
|  |  |
|  |  |
| Diverse | 20.000 |
|  |  |
| Total | 300.000 |

Som nævnt på side 3 ansøges der om et økonomisk tilskud på 175.000 kr. hos Fredericia Kommune.

Business Fredericia bidrager selv med 25.000 kr. Her til leveres arbejdstimer svarende til ét årsværk.

Det resterende beløb ansøges hos Fredericia Erhvervsforening.

Vedlagt som bilag:

* Procesbeskrivelse af proces, inkl. CV’er og projekteksempler på de 2 eksterne faclitatorer.